CELEX: 32020R1314
Language: ro
Date: 2020-07-10 00:00:00
Title: Regulamentul delegat (UE) 2020/1314 al Comisiei din 10 iulie 2020 de modificare a anexelor II și III la Regulamentul (UE) nr. 1307/2013 al Parlamentului European și al Consiliului în ceea ce privește plafoanele naționale și plafoanele nete pentru plățile directe în cazul anumitor state membre pentru anul calendaristic 2020

22.9.2020   
               
               
                  RO
               
               
                  Jurnalul Oficial al Uniunii Europene
               
               
                  L 307/1
               
            
         REGULAMENTUL DELEGAT (UE) 2020/1314 AL COMISIEI
         din 10 iulie 2020
         de modificare a anexelor II și III la Regulamentul (UE) nr. 1307/2013 al Parlamentului European și al Consiliului în ceea ce privește plafoanele naționale și plafoanele nete pentru plățile directe în cazul anumitor state membre pentru anul calendaristic 2020
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (1), în special articolul 6 alineatul (3) și articolul 7 alineatul (3),
         întrucât:
         
                     (1)
                  
                  
                     În conformitate cu articolul 11 alineatul (6) al treilea paragraf din Regulamentul (UE) nr. 1307/2013, mai multe statele membre au notificat Comisiei, până la 31 decembrie 2019, decizia lor privind reducerea cuantumului plăților directe în temeiul articolului 11 alineatul (1) din regulamentul menționat și produsul estimat al reducerii pentru anul calendaristic 2020.
                  
               
                     (2)
                  
                  
                     În conformitate cu articolul 14 alineatul (1) al șaselea paragraf din Regulamentul (UE) nr. 1307/2013, mai multe state membre au notificat Comisiei, până la 31 decembrie 2019, decizia lor de a pune la dispoziție sub formă de sprijin suplimentar în cadrul Fondului european agricol pentru dezvoltare rurală (FEADR) pentru 2021 un anumit procent din plafonul lor național anual pentru plățile directe pentru anul calendaristic 2020.
                  
               
                     (3)
                  
                  
                     În conformitate cu articolul 14 alineatul (2) al șaselea paragraf din Regulamentul (UE) nr. 1307/2013, mai multe state membre au notificat Comisiei, până la 8 februarie 2020, decizia lor de a pune la dispoziție sub formă de plăți directe pentru anul calendaristic 2020 un anumit cuantum din sprijinul care urmează să fie finanțat din FEADR în exercițiul financiar 2021.
                  
               
                     (4)
                  
                  
                     Pe baza notificărilor respective, Regulamentul delegat (UE) 2020/756 al Comisiei (2) a adaptat plafoanele naționale și plafoanele nete pentru plăți directe prevăzute în anexele II și, respectiv, III la Regulamentul (UE) nr. 1307/2013 pentru anul calendaristic 2020.
                  
               
                     (5)
                  
                  
                     Cu toate acestea, circumstanțele excepționale cauzate de pandemia de COVID-19 și măsurile de limitare a răspândirii adoptate de statele membre ca urmare a acestei pandemii expun fermierii la mari dificultăți. Pentru a atenua consecințele acestor dificultăți, anumite state membre au solicitat revizuirea deciziilor lor în ceea ce privește transferurile între piloni. Având în vedere caracterul fără precedent al circumstanțelor actuale, pare oportun să se accepte aceste cereri, cu condiția ca deciziile și cuantumurile revizuite să nu implice o încălcare a așteptărilor legitime ale solicitanților.
                  
               
                     (6)
                  
                  
                     În special, Danemarca a notificat Comisiei o revizuire a deciziei sale anterioare notificate în conformitate cu articolul 14 alineatul (1) al șaselea paragraf din Regulamentul (UE) nr. 1307/2013. Belgia și-a anulat decizia anterioară de transfer.
                  
               
                     (7)
                  
                  
                     În plus, Bulgaria, Danemarca, Croația, Luxemburg și Portugalia au notificat Comisiei o revizuire a deciziilor lor anterioare notificate în conformitate cu articolul 14 alineatul (2) al șaselea paragraf din Regulamentul (UE) nr. 1307/2013.
                  
               
                     (8)
                  
                  
                     Prin urmare, este necesar ca plafoanele stabilite în anexele II și III la Regulamentul (UE) nr. 1307/2013 să fie adaptate din nou pentru anul calendaristic 2020, pentru a include cuantumurile și deciziile revizuite notificate.
                  
               
                     (9)
                  
                  
                     Ca urmare a deciziilor revizuite notificate de Danemarca, plafoanele sale naționale și cele nete pentru plățile directe din anul 2020 rămân neschimbate. Prin urmare, nu este necesar să se adapteze plafoanele stabilite în Regulamentul delegat (UE) 2020/756 în cazul Danemarcei.
                  
               
                     (10)
                  
                  
                     În conformitate cu articolul 137 alineatul (1) al doilea paragraf din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, Regulamentul (UE) nr. 1307/2013, astfel cum este aplicabil în anul 2020, nu se aplică în Regatul Unit pentru anul de cerere 2020. Prin urmare, nu este necesar să se stabilească noi plafoane pentru anul 2020 în ceea ce privește Regatul Unit.
                  
               
                     (11)
                  
                  
                     Ca atare, anexele II și III la Regulamentul (UE) nr. 1307/2013 trebuie să fie modificate în consecință.
                  
               
                     (12)
                  
                  
                     Deoarece modificările aduse prin prezentul regulament afectează aplicarea Regulamentului (UE) nr. 1307/2013 pentru anul 2020, prezentul regulament trebuie să intre în vigoare în ziua următoare datei publicării sale și trebuie să se aplice de la 1 ianuarie 2020,
                  
               ADOPTĂ PREZENTUL REGULAMENT:
         
            Articolul 1
            Anexele II și III la Regulamentul (UE) nr. 1307/2013 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 1 ianuarie 2020.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 iulie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 347, 20.12.2013, p. 608.
         
            (2)  Regulamentul delegat (UE) 2020/756 al Comisiei din 1 aprilie 2020 de modificare a anexelor II și III la Regulamentul (UE) nr. 1307/2013 al Parlamentului European și al Consiliului (JO L 179, 9.6.2020, p. 1).
      
      
         
            ANEXĂ
            Anexele II și III la Regulamentul (UE) nr. 1307/2013 se modifică după cum urmează:
            
                        1.
                     
                     
                        În anexa II, rubricile pentru anul calendaristic 2020 pentru Belgia, Bulgaria, Croația, Luxemburg și Portugalia se înlocuiesc cu rubricile următoare:
                        
                                    Anul calendaristic
                                 
                                 
                                    2020
                                 
                              
                                    „Belgia
                                 
                                 
                                    505 266 ”
                                 
                              
                                    „Bulgaria
                                 
                                 
                                    866 720 ”
                                 
                              
                                    „Croația
                                 
                                 
                                    348 281 ”
                                 
                              
                                    „Luxemburg
                                 
                                 
                                    35 276 ”
                                 
                              
                                    „Portugalia
                                 
                                 
                                    684 355 ”
                                 
                              
                  
                        2.
                     
                     
                        În anexa III, rubricile pentru anul calendaristic 2020 pentru Belgia, Bulgaria, Croația, Luxemburg și Portugalia se înlocuiesc cu rubricile următoare:
                        
                                    Anul calendaristic
                                 
                                 
                                    2020
                                 
                              
                                    „Belgia
                                 
                                 
                                    505,3”
                                 
                              
                                    „Bulgaria
                                 
                                 
                                    867,1”
                                 
                              
                                    „Croația
                                 
                                 
                                    348,3”
                                 
                              
                                    „Luxemburg
                                 
                                 
                                    35,3”
                                 
                              
                                    „Portugalia
                                 
                                 
                                    684,5”